काठमाडौँ । नेपाल पुलिसका मन्डेकाजी श्रेष्ठ बागलुङ्गमा जारी प्रथम गाउँपालिका अध्यक्ष राष्ट्रिय कराते कप २०१८ मा स्वर्ण पदक प्राप्त गर्न सफल भएका छन् । श्रेष्ठले प्रतियोगिता अन्तरगत ब्यक्तिगत कातामा प्रदेश नं. ५ का दीप राज थापालाई पछाडी पन्छाउँदै स्वर्ण हात पारेका छन् । तृतीय स्थानमा एपिएफका अनिल चन्द र प्रदेश २ का दिर्घ बहादुर लामा रहेका छन् । श्रेष्ठले पुरुष टिम कातामा पनि स्वर्ण हात पारे । उनले महशुस तामाङ्ग र विनोद गुरुङ्ग संग मिलेर स्वर्ण हात पारेका हुन् ।
